Tere tulemast kasutama Wordi!

Juhised, mida saab redigeerida,
jagada ja printida

Erinevalt varasematest kasutusjuhenditest saate seda dokumenti kohandada vastavalt oma vajadustele. Selle dokumendi lugemine on küll abiks Wordi põhitõdede omandamisel, ent see pole mõeldud ainult vaatamiseks. Redigeerige seda, et saaksite õppida tegevuse käigus.

Selles dokumendis annab punases kirjas tekst Proovige järele märku võimalusest harjutada Wordi funktsioonide kasutamist.

Säästke aega: kui teil on aega vaid üks minut, kuid tahate näha, kuidas see toimib, siis vaadake seda videot: Tere tulemast kasutama Wordi!

Wordi abil on õigesti kirjutamine hõlpsam

Word kontrollib õigekirja ja grammatikat automaatselt ning joonib valesti kirjutatud sõnad alla punase lainelise joonega. Grammatikavigu tähistab sinine topeltallakriipsutus.

Proovige järele. Viige kursor selle lõigu lõppu ja vajutage uue lõigu alustamiseks sisestusklahvi (ENTER). Kirjutage mõni õigekirja- ja grammatikavigadega lause ning seejärel vajutage lõigu lõpetamiseks sisestusklahvi (ENTER).

Paremklõpsake allakriipsutatud teksti või vajutage klahvi F7. Valige vigade parandamiseks mõni pakutud soovitustest.

Word peab sõnaarvestust teie asemel

Proovige järele. Vajutage selle rea järel sisestusklahvi (ENTER) ja tippige mõni sõna.

Dokumendi sõnade arv kuvatakse jooksvalt akna allservas oleval olekuribal.

Salvestage edaspidiseks, pääsete juurde kõikjal

Kui salvestate selle dokumendi OneDrive’i, pääsete sellele hiljem juurde kõikjal: saate dokumendi avada arvutis, tahvelarvutis või telefonis. Tehtud muudatused salvestatakse automaatselt.

Proovige järele. Valige Fail > Salvesta nimega, seejärel valige OneDrive ja pange dokumendile nimi.

Kui logite sisse teenusekomplekti Office 365 mõnes muus seadmes, kuvatakse see dokument teie viimatiste failide loendis. Nii saate tööd jätkata, isegi kui jätate dokumendi avatuks arvutis, mida praegu kasutate.

Ühiskasutus ja koostöö

Kui dokument on salvestatud OneDrive’i, saate selle teistele inimestele ühiskasutusse anda. Neil ei pea dokumendi avamiseks isegi Wordi olema.

Proovige järele: Valige Ühiskasutus ja saatke kellelegi selle dokumendi link (kiirklahv: Alt + F + Y2 või Alt + Z + S).

Lingi saatmiseks on kaks võimalust: võite tippida kuvatavale väljale soovitud isiku meiliaadressi või kopeerida ja kleepida lingi sõnumisse või vestlusse. Kui soovite, et ta saaks dokumenti vaadata, kuid mitte redigeerida, määrake tema õiguseks „Saab vaadata“.

Kui tal pole Wordi, avaneb dokument tema veebibrauseris rakenduses Word Online.

Veebipiltide lisamine

Tänu Wordi ja Bingi koostööle on teil juurdepääs tuhandetele piltidele, mida saate oma dokumentides kasutada.

Proovige järele. Vajutage tühja rea loomiseks selle rea järel sisestusklahvi (ENTER).

Viige kursor selle rea kohal olevale tühjale reale, valige menüü „Lisa“, valige Pildid veebis ja seejärel sisestage mõni otsingusõna, nt kutsikas.

Valige soovitud pilt ja seejärel valige Lisa.

Sobiv tekstivorming aitab tähendust visuaalselt edastada

Teksti vormindamiseks valige see ja seejärel valige menüü „Avaleht“ jaotises Font või Lõik soovitud nupp.

Proovige järele. Valige ükshaaval allolevate ridade tekst ja seejärel valige sobivad vormindussuvandid, nii et iga tekst oleks vastava rea vormingu näide.

Paks (kiirklahv: CTRL + B)
Kursiiv (kiirklahv: CTRL + I)
Teksti esiletõstuvärv
Fondi värv
Täpploend
Numberloend

Näpunäide asjatundjale. Kas märkasite seda, et kui valisite selle harjutuse jaoks tekstist sõnu, kuvati Wordis väike fondivormingusuvandite tööriistariba?

Selle tööriistariba ja kiirklahvide (nt CTRL + B ja CTRL + I) abil hoiate aega kokku, sest ei pea vormindusfunktsioonide kasutamiseks iga kord liikuma akna ülaservas asuvasse menüüsse „Avaleht“.

Pealkirjalaadide kasutamine hõlbustab tööd

Selle osa pealkiri („Pealkirjalaadide kasutamine hõlbustab tööd“) näeb välja nagu muudki selle dokumendi pealkirjad, aga sellest pole niipalju kasu. Selle vormindamiseks on kasutatud fondisätteid (font, suurus ja värv), samal ajal kui teised pealkirjad on vormindatud pealkirjalaadi (täpsemalt laadi Pealkiri 1) abil.

Kas näete väikest kolmnurka, kui hoiate hiirekursorit nende pealkirjade kohal? Saate ahendada ja laiendada kõike, mis pealkirja alla kuulub, see on nagu liigendus. Aga see pealkiri ei tööta. Nüüd parandagem see viga.

Proovige järele. Rakendage laad Pealkiri 1.

Viige oma kursor ülalkuvatavale pealkirjale („Pealkirjalaadide kasutamine hõlbustab tööd“), kuid ärge valige midagi.

Otsige menüüst Avaleht üles jaotis Laadid ja valige Pealkiri 1 (kiirklahv CTRL + ALT + 1).

Tehtud! Nüüd see mitte ainult ei näe välja nagu pealkiri, vaid ka toimib pealkirjana.

Totaalne muutumine – dokumendi eri

Laadikomplektid ja kujundused võimaldavad täielikult muuta dokumendi ilmet vaid ühe hetkega. Need funktsioonid töötavad kõige paremini siis, kui dokument on vormindatud laadide abil, seetõttu on hea, et rakendasime pealkirjalaadi ka eelmisele pealkirjale.

Proovige järele. Uurige laadikomplekte ja kujundusi.

Klõpsake menüüs Kujundus nuppu Kujundused ja valige rippmenüüst mõni kujundus.
Pange tähele, et vastavalt valitud kujundusele värskendatakse ka laadikomplektide galeriid.

Valige rippmenüüst soovitud kujundus ja selle rakendamiseks klõpsake seda.

Täiendavad funktsioonid

Kui teil on aega, proovige kasutada ka järgmisi funktsioone.

Proovige järele. Otsing ja asendus

Vajutage klahvikombinatsiooni CTRL + H ning kasutage otsingu ja asenduse funktsiooni, et asendada kõik tekstis sisalduvad fraasid Proovige järele fraasiga Proovisin järele.

Proovige järele. Teksti mähkimine ümber pildi

Mõni pilt on selles dokumendis lisatud tekstilõigu kõrvale. Proovige järele, kuidas teksti ümber pildi mähkida. Valige siit mõni pilt, seejärel valige Vorming > Teksti mähkimine ja kasutage ühelt suvandilt teisele liikumiseks ning eelvaate kuvamiseks üles- ja allanooleklahve.

Wordi spikri kasutamine

Otsinguväli Mida soovite teha? suunab teid Wordis käskude ja spikriteemadeni.

Proovige järele. Wordi spikker.

Klõpsake rakenduseakna ülaservas välja Otsi.

Tippige väljale toiming, mida soovite teha.

Näide.

Kiireks juurdepääsuks käsule „Vesimärk“ tippige fraas Lisa vesimärk.

Wordi spikri avamiseks tippige sõna Spikker.

Wordi koolituste loendi kuvamiseks tippige sõna Koolitus.

Uusimate Wordi värskenduste loendi otsimiseks tippige küsimus Mis on uut?.

Andke meile teada, mida arvate

Andke meile selle malli kohta tagasisidet, et saaksime pakkuda teile sisu, millest oleks kasu ja abi. Suur tänu!